चट्टानी नून
चट्टानी नून (अंगरेजी: Rock salt), जेकरा टेक्निकल भाषा में हैलाइट (अंगरेजी: Halite) कहल जाला, एक किसिम के नून हवे। ई सोडियम क्लोराइड के प्राकृतिक खनिज रूप हवे। ई खनिज रोरा चाहे रवा के रूप में मिले ला आ एह रवा (क्रिस्टल) सभ के आकृति घन (क्यूब) के नियर होखे ले जिनहन के आइसोमीट्रिक क्रिस्टल कहल जाला। आमतौर पर ई नमक उज्जर रंग के चाहे बिना कौनों रंग के होखे ला; हालाँकि, एह में अगर अउरी कौनों दूसर खनिज चाहे अशुद्धता मिलल होखे तब एकर रंग हल्का नीला, हल्का पीयर, गुलाबी, बैंगनी, ललछाहूँ चाहे सलेटी हो सके ला। एकर रंग रवा के संरचना पर भी निर्भर करे ला।
आमतौर पर ई चट्टान सभ के बीचा में अउरी इवैपोराइट खनिज सभ (हैलाइड, बोरेट आ सल्फेट) के संघे पावल जाला। एकर हैलाईट नाँव प्राचीन यूनानी भाषा के हैला से हवे जेकर मतलब नून होला। भारत के कुछ हिस्सा आ पाकिस्तान के हिमालय के निचला हिस्सा सभ में ई नून चट्टान खन के निकालल जाला आ एकरा के हिमालयी चट्टानी नून चाहे आम भाषा में सेन्हा नून (सेंधा नमक) कहल जाला। एह इलाका में एही से भट्ठा में तपा के काला नमक बनावल जाला।
संदर्भ[संपादन करीं]
- ↑ "Handbook of Mineralogy: Halite" (PDF). पुरालेखित (PDF) से पुरालेखित June 28, 2010 के. पहुँचतिथी 16 April 2018.
- ↑ Mindat.org Archived 2011-08-05वेबैक मशीन पर .
- ↑ Webmineral data Archived 2004-11-24वेबैक मशीन पर .
- ↑ Haynes, William M., संपा. (2011). CRC Handbook of Chemistry and Physics (92nd संस्क.). CRC Press. ISBN 978-1439855119.
bho_Deva bho_Deva bho_Deva hne_Deva hne_Deva hne_Deva hne_Deva eng_Latn